
Linnavalitsuse reservfondist vahendite eraldamine 
1. Asjaolud ja menetluse käik.
Narva Linnavalitsuse Kultuuriosakond esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Eesti Laskesuusatamise Föderatsioonile Narva sportlase Kristjan Koskineni noorte Maailmameistrivõistlustes osalemiseks summas 400 eurot, Kunstiühingule Vestervalli projekti „Igor Gordini reproduktsioonide albumi välja andmine” teostamiseks summas 500 eurot ja Eesti Triatloni Liidule Aleksandr Latini 2012.aasta I poolaasta treeninglaagrites ja rahvusvahelistes võistlustes triatlonis osalemisega seotud kulude katteks summas 2 000 eurot.
2. Õiguslikud alused.
Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega.

3. Otsus.

Eraldada  linnavalitsuse reservfondist

3.1 Narva Linnavalitsuse Kultuuriosakonnale – 2 900 eurot, sh 400 eurot Eesti Laskesuusatamise Föderatsioonile Narva sportlase Kristjan Koskineni noorte Maailmameistrivõistlustes osalemiseks, 500 eurot Kunstiühingule Vestervalli projekti „Igor Gordini reproduktsioonide albumi välja andmine” teostamiseks ja 2000 eurot Eesti Triatloni Liidule Aleksandr Latini 2012.aasta I poolaasta treeninglaagrites ja rahvusvahelistes võistlustes triatlonis osalemisega seotud kulude katteks.

4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.
Tarmo Tammiste







Ants Liimets

Linnapea








Linnasekretär

Õiend.
Vastavalt Narva Linnavalitsuse Kultuuriosakonna 09.02.2012 taotlusele nr 3.1-8/1070-2, 10.02.2012 taotlusele nr 3.1-8/457-2 ja 13.02.2012 taotlusele nr 3.1-8/1318 Rahandusamet esitab Narva Linnavalitsusele korralduse eelnõu  reservfondist  vahendite eraldamisest.

	Narva Linnavalitsuse Kultuuriosakond
	2 900
	400             500              2 000
	08109                      08208               08109
	450                    450                        450                 

	Kokku
	2 900 
	
	
	


Reservfondi jääk  76 913  eurot seisuga 20.02.2012.a. 

Raissa Lihhuša
Rahandusameti direktor

Koostaja 
Olga Keviš 

